# Tropheops macrophthalmus

Tropheops macrophthalmus és una espècie de peix pertanyent a la família dels cíclids i al superordre dels acantopterigis.

## Etimologia

L'epítet macropthalmus prové dels mots grecs macros (gran) i opthalmus (ull), i fa referència als grans ulls d'aquesta espècie.

## Descripció

Fa 11,5 cm de llargària màxima. Boca petita i amb la mandíbula inferior més curta que la superior. Presència de dents premolars a les fileres exteriors i de dents còniques engrandides als costats de la mandíbula superior. 5 fileres de dents a la mandíbula inferior i 6 a la superior. Aleta dorsal amb 17 espines i 8 radis. Aleta anal amb 3 espines i 7 radis. Línia lateral amb 28-30 escates. 3 fileres d'escates a les galtes. Ulls grans. Cresta occipital baixa. Les femelles són de color marró amb les espines i els radis de color marró fosc a les aletes dorsal, pelvianes, anal i caudal, mentre que les pectorals tenen els radis foscos i les membranes clares. Els mascles, sovint, no són completament de color groc, ja que tenen una mica de blau al cap i, de vegades també a les aletes (encara que mai taques ni bandes ni franges). Aquesta espècie es diferencia de totes les altres del seu gènere pel seu perfil gairebé perpendicular i la coloració pàl·lida de les aletes, les quals no tenen cap taca, bandes o franges (llevat d'un punt brillant a l'aleta anal dels mascles).

## Reproducció

És incubador bucal i la posta és de 40-70 ous. Els mascles reproductors són molt territorials i defensen una gran àrea rocallosa com a territori, mentre que les femelles són solitàries.

## Alimentació

És herbívor i el seu nivell tròfic és de 2,13.

## Hàbitat i distribució geogràfica

És un peix d'aigua dolça, demersal i de clima tropical (23 °C-25 °C; 9°S-15°S), el qual viu a l'Àfrica sud-oriental: és un endemisme dels hàbitats rocallosos del llac Malawi a Malawi, Moçambic i Tanzània.

## Observacions

És inofensiu per als humans, el seu índex de vulnerabilitat és baix (10 de 100) i la seua principal amenaça és la sedimentació del seu hàbitat rocallós litoral.

## Referències

* 1 2 Catalogue of Life Arxivat 2015-09-24 a Wayback Machine. (anglès)
* ↑ Encyclopedia of Life (anglès)
* 1 2 Goldstein, H. M., 2009. Taxonomic review of the genus Tropheops (Cichlidae) with descriptions of new species from Lake Malawi, Africa. Master thesis. Pennsylvania State University, els Estats Units. 194 p.
* 1 2 3 4 Maréchal, C., 1991. Pseudotropheus. p. 401-415. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París. Vol. 4. Pàgs. 408-409.
* 1 2 Konings, A., 2007. Malawi cichlids in their natural habitat. Quarta edició. Cichlid Press, El Paso, els Estats Units. 424 p. Pàg. 80.
* ↑ Ahl, E., 1926. Einige neue Fische der Familie Cichlidae aus dem Nyassa-See. Sitzungsberichte der Gesellschaft Naturforschender Freunde zu Berlin 1926: 51-62.
* 1 2 3 Cichlid-Forum.com (anglès)
* 1 2 Riehl, R. i H. A. Baensch, 1991. Aquarien Atlas. Band. 1. Melle: Mergus, Verlag für Natur- und Heimtierkunde, Alemanya. 992 p. Pàg. 760.
* 1 2 3 FishBase (anglès)
* ↑ Sea Around Us (anglès)
* 1 2 UICN (anglès)
* ↑ Nsiku, E., 1999. Changes in the fisheries of Lake Malawi, 1976-1996: ecosystem-based analysis. University of British Columbia, Vancouver, el Canadà. 217 p. M.Sc. thesis.
* ↑ Konings, A., 1989. Malawi cichlids in their natural habitat. Verduijn Cichlids, Holland & Lake Fish Movies, Alemanya Occidental. 303 p.
* ↑ List of Freshwater Fishes reported from Mozambique - FishBase (anglès)
* ↑ List of Freshwater Fishes reported from Tanzania - FishBase (anglès)
* ↑ Cheung, W. W. L., T. J. Pitcher i D. Pauly, 2005. A fuzzy logic expert system to estimate intrinsic extinction vulnerabilities of marine fishes to fishing. Biol. Conserv. 124:97-111.

## Bibliografia

* Anònim, 1997. Registres de peixos dins de la base de dades de la Secció de Vertebrats del Museu Reial de l'Àfrica Central. MRAC, Tervuren, Bèlgica.
* Anònim, 1999. Base de dades de la col·lecció de peixos del Museu d'Història Natural de Londres. Londres, la Gran Bretanya.
* Bassleer, G., 1997. Color guide of tropical fish diseases: on freshwater fish. Bassleer Biofish, Westmeerbeek, Bèlgica. 272 p. Pàg. 220.
* Paepke, H.-J., 1995. Über das Leben und Werk von Ernst Ahl. Mitteilungen aus dem Zoologischen Museum in Berlin, vol. 71 (núm. 1): 79-101.
* Riehl, R. i H. A. Baensch, 1996. Aquarien Atlas, Band 1. 10a. edició. Mergus Verlag GmBH, Melle (Baixa Saxònia), Alemanya. 992 p. Pàg. 760.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* YouTube (anglès)
* Imatge a Flickr